wickkiey/tamil-wikipedia-chunked huggingface dataset:
# வேத வியாச பட்டர்

## கல்வியும் தேர்ச்சியும்

வடமறையான எல்லா சாஸ்திரங்களையும், தென்மறையான திவ்யபிரபந்தத்தையும் தந்தையிடமிருந்தும் மற்றும் தன்னுடைய குருவான எம்பார் இடமிருந்தும் கசடறக் கற்றார். எம்பார் என்பவர் இராமானுசராலேயே துறவறம் கொடுக்கப் பெற்று, 'மந்நாதர்' என்று வடமொழியிலும் அதற்குரிய தமிழ்ச்சொல்லான 'எம்பெருமானார்' என்று தமிழிலும் பெயர் சூட்டப்பட்டவர். அத்தமிழ்ப் பெயரின் சுருக்கம் தான் 'எம்பார். ஜகந்நாத தலத்திலுள்ள புகழ்பெற்ற வைணவ மடம் இன்றும் அவர் பெயரைத் தாங்கி நிற்கின்றது.
# வேத வியாச பட்டர்

## முதிர்ச்சி

தன் உடன்பிறப்பான பராசர பட்டர் மறைவுக்குப்பின் வேதவியாச பட்டர் தன் தமையனின் பணிகளைத் தொடர்ந்தார். ஸ்ரீபாஷ்யத்திற்கு உரை எழுதிய சுதர்சன சூரி என்றும் சுரதபிரகாசிக பட்டர் என்றும் அழைக்கப்படும் வைணவப் பெரியவர் வேதவியாச பட்டரின் மகனாவார்.
# வேத வியாச பட்டர்

## தனியன்

பின்வரும் வடமொழி தனியன் இவரின் புகழை பகற்கிறது  
:பௌத்ரம் ஸ்ரீராமமிச்ரஸ்ய ஸ்ரீவத்ஸாங்கஸ்ய நந்தநம்
:ராமஸூரிம் பஜே பட்டபராஸாரவராநுஜம்
# புலத்தேர்வி

**புலத்தேர்வி** (Collimator) என்பது எக்சு-கதிர் குழாயில், புறக்கூண்டில் பொருத்தப்பட்டுள்ள ஓர் அமைப்பாகும். பெட்டிபோன்ற இவ் அமைப்பில் 45°யில் சாய்வான ஒரு மெல்லிய எக்சு கதிர்களை அதிகம் ஏற்காத மிகவும் நேர்த்தியான ஒரு கண்ணாடி உள்ளது. பக்கவாட்டில் ஒரு நல்ல ஒளியினைக் கொடுக்கும் மின் விளக்கும் உள்ளது. எக்சு-கதிர்களைத் தடுத்து நிறுத்தப் போதுமான கனமுடைய இரு இணை காரீயத் தகடுகள், கண்ணாடிக்குக் கீழ் உள்ளன. X அச்சில் ஓரிணையும் Y அச்சில் ஓரிணையும் தனித்தனியாக இயக்கி ஒளிப்புலத்தினை தேர்வு செய்ய முடியும். கவனமாக ஒளிப்புலமும் எக்சு கதிர் புலமும் ஒன்றாக இணைந்து இருக்குமாறு அமைக்கப்பட்டுள்ளன. இந்தப் பெட்டிபோன்ற அமைப்பிற்கு மேல் பகுதியில் அலுமினிய வடிகட்டியினைச் சொருக, சாளரத்திற்குக் கீழ் பாந்து (Slot) போன்ற அமைப்புள்ளது.  
தேவையானப் புல அளவுடன் கதிர் பாய்ச்சப்பட வேண்டும். தேவைக்கதிகமான புல அளவு நோயாளிக்கு தேவையற்ற கதிர் வீச்சினைக் கொடுப்பதுடன் சிதறிய கதிர்களால் படத்தின் தெளிவும் குறைக்கப்படுகிறது.
# புலத்தேர்வி

## ஆதாரம்

- Massey and Meridith -Fundamentals of radiological physics
# விக்கிப்பீடியா:தமிழ் விக்கிப்பீடியா பத்தாண்டுகள்/இலச்சினை மாற்றம்

நமது பத்தாண்டுக் கொண்டாட்டத்தினை முன்னிட்டு இலச்சினையை ஒரு மாதம் மாற்றி வைக்க வழு பதியப்பட்டுள்ளது வழு. அதற்காக சமூகத்தின் ஒப்புதல் வேண்டி இப்பக்கம் உருவாக்கப்பட்டுள்ளது. அனைவரும் கையெழுத்திட்டுத் தங்களது ஆதரவைத் தெரிவிக்குமாறு வேண்டுகிறேன்.  
:****
1. <span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>**
1. சகோதரன் ஜெகதீஸ்வரன்
1. --நந்தகுமார் (பேச்சு) 17:35, 24 செப்டம்பர் 2013 (UTC)
1. Kanags <sup>\உரையாடுக</sup> 20:59, 24 செப்டம்பர் 2013 (UTC)
1. --குறும்பன் (பேச்சு) 22:19, 24 செப்டம்பர் 2013 (UTC)
1. --≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 01:12, 25 செப்டம்பர் 2013 (UTC)
1. --ஸ்ரீதர் (பேச்சு) 01:33, 25 செப்டம்பர் 2013 (UTC)
1. --Natkeeran (பேச்சு) 02:39, 25 செப்டம்பர் 2013 (UTC)
1. --தாரிக் அஸீஸ்&nbsp;<sup><span>&nbsp;உரையாடுக&nbsp; </span></sup> 02:45, 25 செப்டம்பர் 2013 (UTC)
1. --மா. செல்வசிவகுருநாதன் (பேச்சு) 03:06, 25 செப்டம்பர் 2013 (UTC)
1. ----பவுல்-Paul (பேச்சு) 03:30, 25 செப்டம்பர் 2013 (UTC)
1. --சிவகோசரன் (பேச்சு) 04:43, 25 செப்டம்பர் 2013 (UTC)
1. --சஞ்சீவி சிவகுமார் (பேச்சு) 05:22, 25 செப்டம்பர் 2013 (UTC)
1. --மயூரநாதன் (பேச்சு) 07:47, 25 செப்டம்பர் 2013 (UTC)
1. --Hareesh Sivasubramanian (பேச்சு) 08:04, 25 செப்டம்பர் 2013 (UTC)
1. --கலை (பேச்சு) 10:14, 25 செப்டம்பர் 2013 (UTC)
1. --தென்காசி சுப்பிரமணியன் (பேச்சு) 13:47, 25 செப்டம்பர் 2013 (UTC)
1. --சுந்தர் <sup>\பேச்சு</sup> 16:13, 25 செப்டம்பர் 2013 (UTC)
1. --தேனி. மு. சுப்பிரமணி.<sup>/உரையாடுக</sup>. 16:15, 25 செப்டம்பர் 2013 (UTC)
1. --&#32;பார்வதிஸ்ரீ (பேச்சு) 16:25, 25 செப்டம்பர் 2013 (UTC)
1. --மணியன் (பேச்சு) 19:53, 25 செப்டம்பர் 2013 (UTC)  
**இற்றை**  
இலச்சினை இற்றைப்படுத்தப்பட்டுள்ளது. எனவே, மேலும் கையெழுத்திட வேண்டாம் :) சூரியாவின் சமயோசிதமான செயல்பாட்டுக்கு ஒரு தனிப்பதக்கம் பொட்டலம் கட்டப்படுகிறது:) --இரவி (பேச்சு) 20:00, 25 செப்டம்பர் 2013 (UTC)
# எல்பின்சுடோன்

**எல்பின்சுடோன்**(ஆங்கிலம்:Elphinstone, Mount stuart) (6 அக்டோபர் 1779 - 20 நவம்பர் 1859) எடின்பரோவில் கல்வி பயின்றார். 1795 இல் வங்காளச் சிவில் அதிகார வர்க்கத்தில் வேலையை எற்றுப் பிறகு, 1804 இல் நாகபுரியிலும், 1811 இல் பூனாவிலும் சுதானிகராகா நியமிக்கப் பட்டார். 1817 இல் பேசுவா ஆங்கிலேயரோடு போர் தொடங்கியபோது, கர்க்கீ(Kirkee) என்னும் இடத்தில், இவர் தலைமை ஏற்று, அப்போரை நடத்தி, வெற்றி பெற்றார். ஆங்கிலேயர் பேசுவாவை பதவியில் இருந்து விலக்கி, 'பேசுவா' ஆட்சி புரிந்த பகுதிகளைக் கைப்பற்றினர். பின்னர், எல்பின்சுடோன் ஆணையராக இருந்து, அப்பகுதிகளைச் செம்மையாக ஆண்டார்.  
இல் தொடங்கப்பட்ட, **எல்பின்சுடோன் கல்லூரி**, மும்பை.]]
1819 முதல் 1827 வரை மும்பையின் துணைநிலை ஆளுநர்(lieutenant governer) பதவியில் திறம்பட செயலாற்றினார். அக்காலத்தில் இவர், எல்பின்சுடன் சட்டத்தை (Elphinstone code) வகுத்தார். இவர் இந்தியாவில் அரசாங்கக் கல்வி வளர்ச்சியை நன்கு திட்டமிட்டு வளர்த்தார். இந்தியர் இவரைப் பாராட்டி, இவர் பெயரால்உ ஒரு கல்லூரியை நிறுவினர். ஐரோப்பியர் இவரது உருவச்சிலையை மும்பையில் அமைத்தனர். 1829 இல் இவர் இங்கிலாந்து திரும்பினர். இம்முறை, இவர் பொதுஆளுநர் (Governer general) பதவியை மறுத்தார். *காபுல் இராச்சிய வரலாறு*, *இந்திய வரலாறு*, *கிழக்கில் பிரித்தானிய செல்வாக்கு எழு*ச்சி என்பன இவர் எழுதிய நூல்கள் ஆகும். இவர் எழுதிய இந்திய வரலாறு சிறந்த ஆவாண நூல்களாகக் கருதப்படுகிறது.  
இவர் பெயரால் ஆசுத்திரேலியா நாட்டில் ஒரு நகரம் உருவாக்கப்பட்டது. இலண்டனில் புனிதர் பவுல் தேவாலயத்தில்( St Paul's Cathedral) ஒரு சிலை இவருக்கு வைத்துள்ளனர்.
# குத்துக்கோட்டுச் சோதனை

கணிதத்தில் **குத்துக்கோட்டுச் சோதனை,** (*vertical line test*) தரப்பட்ட ஒரு வளைவரையானது கார்ட்டீசியன் தளத்தின் *x* , *y* அச்சுக்களை முறையே தனது ஆட்களம் மற்றும் இணையாட்களமாகக் கொண்டதொரு சார்பின் வரைபடமா என்பதைத் தீர்மானிக்கப் பயன்படுத்தப்படுகிறது.  
ஒரு சார்பின் ஒவ்வொரு உள்ளீட்டிற்கும் ஒரேயொரு வெளியீடுதான் இருக்கமுடியும் என்பதால் சார்பினைக் கார்ட்டீசியன் தளத்தில் குறிக்கும்போது அச்சார்பின் ஒவ்வொரு *x* மதிப்பிற்கும் ஒரேயொரு *y* மதிப்பு மட்டுமே இருக்க முடியும். இதனை அடிப்படையாகக் கொண்டு குத்துக்கோட்டுச் சோதனை உருவாக்கப்பட்டுள்ளது.  
வரைபடம் மூலமாக குத்துக்கோட்டுச் சோதனையைச் செய்வதற்கு ஒரு நேர்செங்குத்தான அளவுகோலை *x* இன் மேல் அதன் ஒரு ஓரத்திலிருந்து மற்றொரு ஓரத்திற்கு நகர்த்த வேண்டும். நகர்த்தும் போது அளவுகோல் எந்நிலையிலும் *y* அச்சுக்கு இணையாக இருக்குமாறு பார்த்துக் கொள்ளவேண்டும். இவ்வாறு அளவுகோலை நகர்த்தும்பொழுது ஏதேனுமொரு *x* மதிப்பிற்கு வளைவரையானது அளவுகோலை ஒரேயொரு முறை மட்டுமே சந்தித்தால் அவ் வளைவரை ஒரு சார்பின் வரைபடமாக இருக்கும். மாறாக ஏதேனுமொரு *x* மதிப்பிற்கு வளைவரையானது அளவுகோலை ஒன்றுக்கு மேற்பட்ட தடவைகள் சந்திக்குமேயானால் அவ் வளைவரை ஒரு சார்பின் வரைபடமாக இருக்க முடியாது.
# குத்துக்கோட்டுச் சோதனை

## எடுத்துக்காட்டுகள்

- *y* அச்சுக்கு இணையாகவுள்ள கோட்டைத் தவிர மற்ற கோடுகள் ஒவ்வொன்றும் ஒரு சார்பின் வரைபடமாகும்.  
- <math> y^2 = 4ax </math> என்ற சமன்பாட்டின் வளைவரையான பரவளையம், ஒவ்வொரு *x > 0* க்கும் அளவுகோலை *x* அச்சுக்குச் சமச்சீரான இரு புள்ளிகளில் சந்திக்கும். எனவே இப்பரவளையம் ஒரு சார்பின் வரைபடமாகாது.
# இமயமலையின் சிகரங்கள் மற்றும் கணவாய்கள் பட்டியல்

**இமயமலையின் சிகரங்கள்** (Himalayan peaks) மற்றும் கணவாய்களின் பட்டியல்.இமயமலையில் 14 சிகரங்கள் 8000 மீட்டருக்கும் உயரமானவை.
# இமயமலையின் சிகரங்கள் மற்றும் கணவாய்கள் பட்டியல்

## முதல் 14 உயரமான சிகரங்கள்

| வரிசை எண் | சிகரத்தின் பெயர் | உயரம் (மீட்டர்களில்) |  |
| --- | --- | --- | --- |
| 1 | எவரெஸ்ட் | 8848 |  |
| 2 | கே2 | 8611 |  |
| 3 | கஞ்சன் ஜங்கா | 8586 |  |
| 4 | லகோத்சே | 8516 |  |
| 5 | மக்காலு | 8462 |  |
| 6 | சோ ஓயு | 8201 |  |
| 7 | தவுளகிரி | 8167 |  |
| 8 | மனசுலு | 8156 |  |
| 9 | நங்க பர்வதம் | 8126 |  |
| 10 | அன்னபூர்ணா 1 | 8091 |  |
| 11 | கசெர்பிரம் 1 | 8080 |  |
| 12 | பைச்சான் காங்ரி | 8047 |  |
| 13 | கசெர்பிரம் II | 8035 |  |
| 14 | சிசாபங்மா | 8013 | } |  
- நந்தா தேவி 7,816 மீட்டர்
- திரிசூலி 7,074 மீட்டர்
- பஞ்சசூலி 6904 மீட்டர்
# இமயமலையின் சிகரங்கள் மற்றும் கணவாய்கள் பட்டியல்

## கணவாய்கள்

| வரிசை எண் | கணவாயின் பெயர் பெயர் |  |
| --- | --- | --- |
| 1 | பானிகால் கணவாய் |  |
| 2 | ஸோஜி லா |  |
| 3 | ரோதங் கணவாய் |  |
| 4 | மோஹன் கணவாய் |  |
| 5 | கோரா லா |  |
| 6 | அர்னிகோ ராஜ்மார்க் |  |
| 7 | நாதூ லா கணவாய் |  |
| 8 | தோரோங் லா |  |
| 9 | சிங்கோ லா |  |
| 10 | கார்துங்க் லா |  |
| 11 | கோயிசா லா கணவாய் |  |
| 12 | சங் லா கணவாய் |  |
| 13 | சிப்கி லா கணவாய் |  |
| 14 | சியா லா கணவாய் |  |
| 15 | செலப் லா கணவாய் |  |
| 16 | திபு கணவாய் |  |
| 17 | தோங்கா லா கணவாய் |  |
| 18 | நமா கணவாய் |  |
| 19 | பர்ஸில் கணவாய் |  |
| 20 | பிலாபாண்ட் லா கணவாய் |  |
| 21 | பின் பார்பாடி கணவாய் |  |
| 22 | போராசு கணவாய் |  |
| 23 | மணா கணவாய் |  |
| 24 | லுங்கலாசா லா கணவாய் | } |
# பால் கறக்கும் எந்திரம்

, 1968|]]
**பால் கறக்கும் எந்திரம்** (ஆங்கிலம்:Milking Machine) பாலுக்காக வளர்க்கப்படும் கால்நடைகளில், பாலை கறக்க பயன்படுத்தப்படும் கருவியை, இவ்விதம் அழைப்பர். அதிக கால்நடைகளில் பாலைக் கறக்கவும், பால் கறக்கும் திறனுள்ளவர்கள் தமிழகத்தில் குறைவாக இருப்பதாலும், இக்கருவியின் பயன்பாடு, தமிழகத்தில் அதிகரித்து வருகிறது. ஒரு நிமிடத்தில் 1.5 முதல் 2 லிட்டர் வரை பாலை, இதன் மூலம் கறக்க இயலும்.
# பால் கறக்கும் எந்திரம்

## பயன்பாட்டு வரைமுறைகள்

வெற்றிடத்தைப் பயன்படத்தி சிறிய கால்வாய்வழியே, காம்பிலிருந்து பாலை சுரக்கச் செய்து, சேகரிக்கும் பாத்திரத்தில் சேர்த்துவிடுகிறது. மேலும் இது காம்புகளை பிடித்து விடுவதால், பாலும், இரத்தமும் ஒரிடத்தில் குவியாமல் சீராகப் பரவியிருக்கச் செய்கிறது. ஆனால் மடியில் எவ்வித வெடிப்புகளோ, காயங்களோ இருக்கக்கூடாது. எருமை, பசுமாடுகளுக்கு ஏற்ப, இதன் வகைகளைப் பயன்படுத்த வேண்டும். தேவையான பயிற்சியைப் பெற்றே, இக்கருவியை பயன்படுத்த வேண்டும். நோய்காலங்களில் இதனை பயன்படுத்தக்கூடாது.
# பால் கறக்கும் எந்திரம்

## பயன்பாட்டு வரைமுறைகள்

### பயன்கள்

எங்கு வேண்டுமானாலும் எடுத்துச் செல்லும் வண்ணம் வடிவமைப்பை உடையது. அதிக அளவில் மின்சாரத்தைப் பயன்படுத்துவதில்லை. கையாள்வது எளிது. மடியில் உள்ள பால் முழுவதையும் கறக்கக்கூடியது. அதோடு இக்கருவியில் கறக்கும்போது, கன்று குடிப்பது போலவே இருப்பதோடு, பால்மடியில் வலியும் ஏற்படுத்துவதில்லை. பால் வீணாகாமல் தடுக்கப்படுகிறது. காம்பில் கருவியின் அளவீடு 352 மி.மீ. மெர்குரி;எருமைகளுக்கு 400 மி.மீ. மெர்குரி என வேறுபடுகிறது. கைபடாமல் பால் வருவதால், கெட்டுபோகும் நேரம், கையால் கரக்கும் செயலோடு ஒப்பிடும் போது, மிகவும் குறைவு ஆகும்.
# பால் கறக்கும் எந்திரம்

## பயன்பாட்டு வரைமுறைகள்

### எல்லைகள்

பண்ணையின் பால் கறக்கும் கொட்டில், இக்கருவியை பயன்படுத்துவதற்காக, அதன் அமைப்பை மாற்றி அமைக்கவேண்டும். பால் எந்திரத்தின் கடிக்கும் திறன், அதன் வெற்றிட அளவு மற்றும் துடிப்பு அளவைப் பொறுத்தது.ஒவ்வொரு காம்பிலும் செயல்படும். எடை மற்றும் அழுத்த அளவு ஒரே அளவாக இருக்கவேண்டும். அப்போது தான் கறக்கும் பாலின் அளவு சீராக இருக்கும். எனவே காம்புகளில் பொருத்தும் போது எல்லாவற்றிலும் எடை மற்றும் பிடிப்பு சரியாக உள்ளதா என்று பார்த்துக் கொள்ளவேண்டும்.  
கால்நடைகளின் சிறுவயது முதலே, இக்கருவியினால் பால்கறப்பிற்கு பழக்க வேண்டும். கையால் கறப்பிற்கு பழகிய கால்நடைகளில், இக்கருவியை பயன்படுத்த இயலாது எனலாம். குறிப்பாக, எருமையை நன்கு பழக்கப்படுத்த வேண்டும். எருமை பயந்தாலோ, சரியாகப் பொருத்தாமல் விட்டாலோ, வலி ஏற்பட்டாலோ எருமையானது பாலை விடாமல் அடக்கி வைத்துக் கொள்வதால், உற்பத்திக் குறைய வாய்ப்புள்ளது.  
சினை மாடுகள், வெப்பமான இக்கருவியைக் கொண்டு, பால் கறப்பதை விரும்புவதில்லை. ஏனெனில், அதன் சிறு இரைச்சல், ஒரு சில கால்நடைகளுக்குப் பிடிக்காமல் போகலாம். இது போன்ற நிலைகளில், முதலில் கையினால் பீய்ச்சவேண்டும். அப்பொழுது அருகில் இரைச்சலிடும் இக்கருவியை வைத்துக்கொண்டால், இவ்வொலிக்கு பழகி விடும். நாளடைவில், இக்கருவியைப் பயன்படுத்துவதில் தடைஏற்படாது.
# ச. பெனடித்து

**ச. பெனடித்து** எனும் ஆசிநாதன் ஈழத்து ஓவியர். பென் என்ற புனைபெயரில் வரைந்தவர். முழுநேர ஓவியராக வாழ்ந்து வந்த இவர் வணிகமுறை ஓவியம் வரைவதில் பெரிதும் ஈடுபாடு கொண்டிருந்தவர். ஓவியர் மாற்கு வின் ஆசிரியர். இவர் வணிகமுறை ஓவியர்களாக இருந்த பலருக்கு ஓவியஆசிரியராக இருந்திருக்கிறார். மனிதஉருவரைகளையே பெரும்பாலும் வரைந்த இவர் ரேகைச் சித்திரங்களை வரைவதிலும் வல்லவர். **கற்காலக் கலையுஞ் சுவையும்** என்ற இவரால் எழுதப்பெற்ற நூல் 1959 இல் ஈழக்கலைமன்ற வெளியீடாக வெளிவந்தது.
# ச. பெனடித்து

## வாழ்க்கைக் குறிப்பு

இவரது வாழ்க்கைக் குறிப்புகள் பற்றி எதுவும் அறியமுடியாததாகவே உள்ளது. ஓவியக்கலைக்கு யாழ்ப்பாணத்தவர் ஆதரவு தராதவர்கள் என்றும், ஓவியம் வரைதலை முழுநேரத் தொழிலாகக் கொண்டு யாழ்ப்பாணத்தில் வாழ முடியாதென்றும் மனம் நொந்தவர். தென்இந்தியாவுக்கு இடம்பெயர்ந்து அங்கேயே காலமானார்.
# ச. பெனடித்து

## ஓவியங்கள்

இவர் பெருந்தொகையான ஓவியங்களை வரைந்துள்ளார். அவைகள் பேணிப்பாதுகாக்கப்படாத காரணத்தால் அழிந்து போயின.
# ச. பெனடித்து

## இவரது நூல்கள்

- கற்காலக் கலையுஞ் சுவையும் - 1959
# கிடைக்கோட்டுச் சோதனை

கணிதத்தில் **கிடைக்கோட்டுச் சோதனை** (*horizontal line test*) ஒரு சார்பை உள்ளிடு கோப்பா இல்லையா (ஒன்றுக்கு-ஒன்று சார்பு) என்றறியப் பயன்படுத்தப்படுகிறது.  
ஒரு சார்பு உள்ளிடுகோப்பாக இருந்தால் அதன் வீச்சின் ஒவ்வொரு உறுப்பிற்கும் அதன் ஆட்களத்தில் ஒரேயொரு முன்னுரு மட்டுமே இருக்கும்.  
கார்ட்டீசியன் தளத்தில் வரையப்பட்டுள்ள ஒரு வளைவரையானது ஒரு உள்ளிடுகோப்பின் வரைபடமா என்று சோதிப்பதற்கு, *x* அச்சுக்கு இணையாக அத் தளத்தில் வரையப்படும் ஒரு கிடைக்கோடு (<math>y = c</math>) பயன்படுத்தப்படுகிறது. வளைவரையை அக்கிடைக்கோடு ஒரேயொரு புள்ளியில் மட்டுமே சந்தித்தால் அவ் வளைவரை ஒரு உள்ளிடுகோப்பின் வரைபடமாகும்; மாறாக, ஒன்றுக்கு மேற்பட்ட புள்ளிகளில் சந்திக்குமானால், அது ஒரு உள்ளிடுகோப்பாக இருக்க முடியாது.  
| உள்ளிடு கோப்பு | உள்ளிடு கோப்பு அல்ல | } |
| --- | --- | --- |  
- ஒரு சார்பின் வரைபடம் எந்தவொரு கிடைமட்டக் கோட்டையும் குறைந்தது ஒரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு முழுக்கோப்பாகும்.
- ஒரு சார்பின் வரைபடம் எந்தவொரு கிடைமட்டக் கோட்டையும் ஒரேயொரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு இருவழிக்கோப்பாகும்.
# பானிகால் கணவாய்

**பானிகால் கணவாய்** (*Banihal Pass* தேவநாகரி: बनिहाल दर्रा) பிர் பாஞ்சல் மலைத்தொடரில் அமைந்துள்ளது. இது 2,832 மீட்டர் (9,291 அடி உயரம்) உயரத்தில் அமைந்துள்ளது. இம்மலைத்தொடர் காசுமீர் மாநிலத்திற்கும் காசுமீர் பள்ளத்தாக்கிற்கும் இடையே அமைந்துள்ளது.காசுமீரி மொழியில் பானிகால் என்பதற்கு பனிப்புயல் என்று பொருளாகும் .  
குளிர்காலங்களில் இம்மலைத்தொடரானது பனிமூடி இருக்கும். ஜம்முவிலிருந்து ஸ்ரீநகருக்கு பானிகால் கணவாய் வழியாகச் செல்லும் சாலை 1958 வரை பயன்பாட்டில் இருந்தது. அதன் பின்னர் ஜவகர் குகை வடிவமைக்கப்பட்டதும் இப்பாதையானது உபயோகத்தில் இல்லை.
# ஸோஜி லா கணவாய்

**சோஜி லா** (இந்தி:ज़ोजि ला அல்லது ज़ोजि दर्रा) இந்தியாவின் லடாக் ஒன்றியப் பகுதியில் அமைந்துள்ள ஒரு கணவாய் ஆகும். காஷ்மீரின் சிறிநகர் மற்றும் லடாக்கின் லே நகரங்களை இணைக்கும் தேசிய நெடுஞ்சாலை இக்கணவாய் வழியாகச் செல்கிறது. இக்கணாய் பகுதியில் அமைக்கப்பட்டுள்ள சோஜி லா சுரங்கச்சாலை 9 கிலோமீட்டர் நீளமுடையது.  
பனிப்பொழிவு அதிகமாக இருக்கும் காலங்களில் இந்திய எல்லைப்புற சாலைகள் அமைப்பால் இந்தச் சாலையானது அடிக்கடி மூடப்படும். 1947 இந்திய பாகிஸ்தான் போரின் போது இந்தக் கணவாயானது பாகிஸ்தானால் கைப்பற்றப்பட்டது. பின்னர் நவம்பர் 1 ம் தேதி மீண்டும் இந்தியப்படைகளின் வசம் வந்தது.
# ஸோஜி லா கணவாய்

## இதனையும் காண்க

- இமயமலையின் சிகரங்கள் மற்றும் கணவாய்கள் பட்டியல்
- ஜவகர் குகை
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- சோஜி லா சுரங்கச்சாலை
# அர்னிகோ ராஜ்மார்க் கணவாய்

**அர்னிகோ ராஜ்மார்க் கணவாய்** (Araniko Highway) காத்மண்டுவையும் காத்மண்டு பள்ளத்தாக்கையும் இணைக்கிறது. நேபாளத்தின் அபாயகரமான சரிவுகள் கொண்ட பாதையாக இது கருதப்படுகிறது. சீன-நேபாள நட்புப்பாலம் இதை சீன நெடுஞ்சாலையான 318 உடன் இணைக்கிறது. இது 1585 மீட்டர் உயரத்தில் இருக்கிறது. இது இந்திராவதி மற்றும் சன்கோசி ஆகிய நதிகளைக் கொண்டுள்ளது. இந்தக் கணவாயானது சீனாவுடன் இணைகிறது. ஆனாலும் இதன் மூலம் முக்கியப் போக்குவரத்து எதுவும் நடப்பதில்லை.
# அர்னிகோ ராஜ்மார்க் கணவாய்

## இதையும் பார்க்கவும்

சீன இந்திய நட்புப் பாதை
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

பல்வேறு ஊடகங்களில் வெளியாகும் செய்திகள், கட்டுரைகளை இங்கு தொகுக்கவும்.
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## பன்னாட்டு ஊடகங்கள்

- பிபிசி - பத்து ஆண்டுகளில் தமிழ் விக்கிப்பீடியா கண்ட வளர்ச்சி என்ன?
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## நாளிதழ்கள்

- தினமணி - செப்டம்பர் 23, பிற்பகலில் இந்த செய்திக் கட்டுரை பதிப்பாகியுள்ளது  
- தி இந்து(ஆங்கிலம்) - Tamil Wikipedia celebrates 10 years  
- மாலைமலர் - தமிழ் விக்கிப்பீடியா ஆரம்பிக்கப்பட்டது (செப்.30, 2003)  
- தி இந்து(ஆங்கிலம்) - Tamil Wikipedia brings together generations  
- தி நியூ இந்தியன் எக்சுப்பிரசு - Tami Wiki completes 10 years  
- தி டைம்சு ஆப் இந்தியா - Tamil Wikipedia tops charts  
- Deccan Chronicle - Plans to take Tamil Wiki to students  
- Deccan Chronicle - One man’s show now has 1.75 L page hits  
- தி இந்து தமிழ் (02 அக்டோபர் 2013) - பத்தே ஆண்டுகளில் இரண்டாமிடம் பிடித்த தமிழ்  
- விஜய் (02 அக்டோபர் 2013) இலங்கையில், தமிழ் விக்கி பத்தாண்டு பற்றி  
- தி. என். ஏ. - Tamil Wikipedia completes 10 years  
- தின இதழ் - தமிழ் விக்கிப்பீடியாவில் 55 ஆயிரம் கட்டுரைகள். (30 செப்டம்பர், 2013)
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## வார இதழ்கள்

- குங்குமம் (14 அக்டோபர், 2013) - எண்பதாயிரத்தில் ஒருவர்கள்.
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## வானொலி

- அக்டோபர் 04, 2013 அன்று சென்னை வானவில் பண்பலை ஒலிபரப்பில் மயூரநாதன், இரவி நேர்காணல்.
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## மாதஇதழ்கள்

- தாய்வீடு (இதழ்) - ஒக்ரோபர் 2013 - பயனர்:Mayooranathan/தமிழ் விக்கியூடகங்கள்: முன்னோக்கிய நகர்வுக்கான சில எண்ணங்கள், சிலம்பம்
- வெற்றிமணி ஒக்டோபர் 2013 [ தமிழ் விக்கியூடகங்களில் பெண்களின் பங்களிப்பு]
- காற்றுவெளி ஒக்டோபர் 2013 தமிழ் விக்கிப்பீடியாவுக்குப் பத்து வயது, தமிழ் விக்கியூடகங்கள்: முன்னோக்கிய நகர்வுக்கான சில எண்ணங்கள், தமிழ் விக்கியூடகங்களில் மாணவர்கள், தமிழ் விக்கியூடகங்களில் பெண்களின் பங்களிப்பு
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## இணையத்தில்

- AIRING NEWS - Tamil Wikipedia Turns 10; More Power to Local Languages  
- 4தமிழ்மீடியா - தமிழ் விக்கிப்பீடியா பத்தாண்டு சென்னையில் சிறப்பு நிகழ்வு!  
- சத்தியம் தொலைக்காட்சி - தமிழ் விக்கிப்பீடியாவின் வயது 10.  
- முதுகுளத்தூர் - தமிழ் விக்கிப்பீடியா பயனர்கள் சந்திப்பு  
- பதிவுகள்: தமிழ் விக்கிப்பீடியாவுக்குப் பத்து வயது; தமிழ் விக்கியூடகங்கள்: முன்னோக்கிய நகர்வுக்கான சில எண்ணங்கள், தமிழ் விக்கிப்பீடியாவுக்குப் பத்து வயது; தமிழ் விக்கியூடகங்களில் மாணவர்கள், தமிழ் விக்கிப்பீடியாவுக்குப் பத்து வயது; தமிழ் விக்கியூடகங்களில் பெண்களின் பங்களிப்பு, தமிழ் விக்கிப்பீடியாவுக்குப் பத்து வயது!  
- செல்லியலில் செய்தி - விக்கிபீடியா தமிழ் – கட்டற்ற தமிழ்க் களஞ்சியத்தின் 10 ஆண்டுகள் நிறைவு சாதனை!  
- Red Pix யூடியூபு ஒளிபரப்பு
- பொங்குதமிழ் - தமிழ் விக்கிப்பீடியாவுக்குப் பத்து வயது!  
- முத்துக்கமலம் - தமிழ் விக்கியூடகங்கள்: முன்னோக்கிய நகர்வுக்கான சில எண்ணங்கள்
- ஜீவநதி தமிழ் விக்கிபீடியாவின் பத்தாண்டு நிறைவு
-
- திண்ணை - தமிழ் விக்கிப்பீடியாவுக்கு 10 வயது, தமிழ் விக்கியூடகங்களில் மாணவர்கள், தமிழ் விக்கியூடகங்களில் பெண்களின் பங்களிப்பு, தமிழ் விக்கியூடகங்கள்  
- Tema morsmål (தாய்மொழி தளம்) - தமிழ் விக்கிப்பீடியாவுக்குப் பத்து வயது!]
- BergenTamil - தமிழ் விக்கிப்பீடியாவுக்குப் பத்து வயது!]  
- அண்ணா தொலைக்காட்சியில் ஊடகச் சந்திப்பு பற்றிய நிகழ்படம்
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகங்களில் வெளியான செய்திகள், கட்டுரைகள்

## வலைப்பதிவில்

- தமிழ்விக்கி 10-ஆம் ஆண்டு விழாவில் சென்னையில் மயூரநாதன் ஆற்றிய உரை  
- தமிழ் விக்கிப்பீடியா - 10 ஆண்டுகள் - தகுதியான கொண்டாட்டம்  
- உங்களுக்கான ஒரு தேர் விக்கிப்பீடியா  
- தமிழ் விக்கிப்பீடியாவின் பத்தாண்டு நிறைவு விழா - இன்று சென்னையில்..  
- தமிழ் விக்கிபீடியா பத்தாண்டுகளை கடந்து வளர்ந்துள்ளது, தமிழர்கள் மனது வைத்தால் மேலும் வளரும்.
- தமிழ் விக்கிப்பீடியாவின் பத்தாண்டுகள்
# 2013 பாகிஸ்தான் நிலநடுக்கம்

**2013 பாகிஸ்தான் நிலநடுக்கம்** என்பது M<sub>w</sub>&nbsp;7.7 என்ற அளவில், 66 கிலோ மீட்டர் அளவில் நிலநடுக்க மையம் கொண்டு பலுசிஸ்தானின் அவரான் பகுதியில் ஏற்பட்ட நிலநடுக்கம் ஆகும். இதில் குறைந்தது 370 பேர் உயிரிழந்தனர். இந்நிலநடுக்கம் கிட்டத்தட்ட ஒரு நிமிடம் நீடித்ததாகவும் கராச்சி, ஐதராபாத், இஸ்லாமாபாத், லர்கானா, லாகூர் ஆகிய நகரங்களில் உள்ளோர் கூறப்படுகிறது. இந்த நடுக்கம் இந்தியாவின் டெல்லி|டெல்லியிலும்]] உணரப்பட்டது. சில கட்டங்கள் ஆடின. மேலும், மஸ்கட், ஓமன்—இந்நகரங்கள் நிலநடுக்க மையத்திலிருந்து 800 கி.மீ. தொலைவிலிருந்தும் அங்கும் மிதமான அதிர்வுகள் உணரப்பட்டன.
# 2013 பாகிஸ்தான் நிலநடுக்கம்

## விளைவுகள்

இந்நிலநடுக்கத்தால் 370 பேர் உயிரிழந்தனர். நூற்றுக்கும் மேற்பட்டோர் காயமடைந்தனர். இந்த நிலநடுக்கத்தால் கவடார் நகரின்dsghhffchh கரையிலிருந்து 1.0 கி.மீ. தொலைவில் புதிய தீவு கடலில் தோன்றியுள்ளது.
# விக்கிப்பீடியா:தமிழ் விக்கிப்பீடியா பத்தாண்டுகள்/பாராட்டுப் பத்திரங்கள்

***கீழ்க்காணும்*** பட்டியலிலுள்ள பங்களிப்பாளர்களுக்கு 'பாராட்டுச் சான்றிதழ்' வழங்க முடிவு செய்யப்பட்டுள்ளது (பட்டியல் இன்னமும் முழுமை பெறவில்லை - **100 என்பது கட்டுப்படுத்தப்பட்ட எண்ணிக்கை அன்று; குறிப்பிடத்தக்க பங்களிப்பு தந்த எவரும் விடுபட்டுவிடக் கூடாது என்பதே நமது நோக்கம்!** )
# விக்கிப்பீடியா:தமிழ் விக்கிப்பீடியா பத்தாண்டுகள்/பாராட்டுப் பத்திரங்கள்

## பாராட்டுச் சான்றிதழ் கையில் பெற்றவர்கள்

1. பயனர்:Booradleyp1
1. பயனர்:Jagadeeswarann99
1. பயனர்:Dineshkumar Ponnusamy
1. பயனர்:Shanmugamp7
1. பயனர்:Aswn
1. பயனர்:தென்காசி சுப்பிரமணியன்
1. பயனர்:Krishnaprasaths
1. பயனர்:Parvathisri
1. பயனர்:சஞ்சீவி சிவகுமார்
1. பயனர்:Surya Prakash.S.A.
1. பயனர்:Sivakosaran
1. பயனர்:Sengai Podhuvan
1. பயனர்:Sodabottle
1. பயனர்:Srithern -நா. ஸ்ரீதர், (N. Srither)
1. பயனர்:தகவலுழவன்
1. பயனர்:Arafath.riyath
1. பயனர்:நிரோஜன் சக்திவேல்
1. பயனர்:Hibayathullah
1. பயனர்:Theni.M.Subramani
1. பயனர்:Vatsan34
1. பயனர்:Rsmn
1. பயனர்:Sundar
1. பயனர்:Mayooranathan
1. பயனர்:Ravidreams
1. பயனர்:செல்வா
1. பயனர்:Yokishivam
1. பயனர்:பரிதிமதி
1. பயனர்:Nandhinikandhasamy
1. பயனர்:Ganeshk
1. பயனர்:Neechalkaran
1. பயனர்:Arunthanumalayan
1. பயனர்:Hareesh Sivasubramanian
# விக்கிப்பீடியா:தமிழ் விக்கிப்பீடியா பத்தாண்டுகள்/பாராட்டுப் பத்திரங்கள்

## கூடல் நிகழ்விற்குப் பின்னர் சேர்க்கப்பட்ட பயனர் பெயர்கள், விவரங்கள்...

தனிப்பட்ட பணிப்பளு நெருக்கடியின் காரணமாக இத்திட்டத்தை முழுமையாக நிறைவேற்ற முடியவில்லை; பரபரப்பான கடைசி நேரத்தில், பட்டியலை முழுமைப்படுத்த இயலவில்லை. எனினும் உரியவர்களை பாராட்ட இன்னமும் வாய்ப்புள்ளதால், இப்பணியினைத் தொடர்கிறேன்...  
1. பயனர்:Pazha.kandasamy -
1. பயனர்:Bpselvam -
1. பயனர் பேச்சு:Harikishore -
1. பயனர்:ஸ்ரீநிவாசன் -
1. பயனர்:Thamizhpparithi Maari -
# தோரோங் லா கணவாய்

**தோரோங் லா கணவாய்** (Thorong La Pass) என்பது 5,416 மீட்டர்கள் (17,769 அடிகள் ) உயரத்தில் இமயமலைத் தொடரில் நேபாள நாட்டில் அமைந்துள்ள ஒரு கணவாய். உள்ளூர் வணிகர்கள் அடிக்கடி பயன்படுத்தும் இந்தக் கணவாய் மனாங் மற்றும் ராணிபெளவா சிற்றூர்களை இணைக்கிறது.
# தோரோங் லா கணவாய்

## காலநிலை

இதன் மேற்குப் பக்கம் கிழக்குப் பக்கத்தைவிட வறட்சியாகக் காணப்படுகிறது. மேற்குப் பகுதியில் இயற்கையாய் வளரும் தாவரங்கள் எதுவும் இல்லை. ஆனால் கிழக்குப் பகுதியான மனாங் கிராமத்தில் தாவரங்கள் வளருவதற்கான சூழல் நிலவுகிறது.
# தோரோங் லா கணவாய்

## சுற்றுலா

அன்னபூர்ணா மலைவலப் பகுதியின் உயரமான இடம் இதுவாகும். இங்கு மலையேற்றம் செய்பவர்கள் அதிகம் வருகின்றனர். மார்ச், ஏப்ரல் மற்றும் அக்டோபர், நவம்பர் மாதங்களில் மலையேறுவதற்கான சாதகமான சூழ்நிலை நிலவுகிறது. குளிர்காலத்தில் இந்த இடத்தைக் கடப்பது அபாயகரமான ஒன்று. எளிமையானது பாதுகாப்பானது என்ற காரணங்களால் அதிகமான சுற்றுலாப் பயணிகள் கிழக்கிலிருந்து மேற்கு நோக்கி இந்தக் கணவாயைக் கடக்கின்றனர். அக்டோபர் மற்றும் நவம்பர் மாதங்களில் மலையேறச் செல்பவர்கள் இதை சூரிய உதயத்திற்கு ஐந்து மணிநேரம் முன்பாகவே கடக்கின்றனர். ஏனெனில் இந்த மாதங்களில் சூரிய உதயத்திற்குப் பின் கடுமையான காற்று வீசுகிறது.
# கேந்திரிய வித்யாலயா

**கேந்திரிய வித்யாலயா** **சங்கதன்** (** *பொருள்:மத்திய பள்ளிகளின் கூட்டமைப்பு*) என்பது மத்திய அரசின் இந்திய கல்வித் துறை அமைச்சகத்தால் நிருவகிக்கப்படும் மத்திய அரசுப் பள்ளியாகும். இது இந்தியாவில் மட்டுமின்றி காத்மாண்டு, மாஸ்கோ, டெஹ்ரான் ஆகிய இடங்களிலும் செயல்படுகிறது.  
அனைத்து கே.வி. பள்ளிகளிலும் நடுவண் இடைநிலைக் கல்வி வாரியத்தின் பாடமுறையும் பயிற்றுவித்தல் திட்டமும் பின்பற்றப்படுவதால் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை. 1950ல் வெறும் 3 பள்ளிகளுடன் துவங்கி, தற்போது மொத்தமாக 1,248 பள்ளிகள் இந்தியாவிலும் 3 பள்ளிகள் அயல் நாட்டிலும் செயல்பட்டுக்கொண்டு உள்ளன. இக்கல்வி அமைப்பானது உலகளாவிய சங்கிலித்தொடர் பள்ளிகளில் முதன்மையானது.
# கேந்திரிய வித்யாலயா

## வரலாறு

1963-ம் ஆண்ட 'நடுவண் பள்ளிகள்' என்ற பெயரில் தொடங்கப்பட்டு, பின்னர் 'கேந்திரிய வித்யாலயா' என மாற்றி அமைக்கப்பட்டுள்ளது. இப்பள்ளிகள் அனைத்தும் நடுவண் இடைநிலைக் கல்வி வாரியத்துடன் (CBSE) இணைக்கப்பட்டுள்ளன.  
இந்தியப் பாதுகாப்புத் துறையில் சேவையாற்றும் ஊழியர்களின் குழந்தைகளுக்குக் கல்வி வழங்கப்பட வேண்டும் என்ற நோக்கில் ஆரம்பிக்கப்பட்டுள்ளது. பாதுகாப்புத் துறையில் பணியாற்றுபவர்கள் அடிக்கடி பணிமாறுதல்களால் பல இடங்களில் பணியாற்றும் சூழலில் அவர்களின் குழந்தைகளுக்குத் தொடர்ச்சியான மற்றும் நிலையான கல்வியை வழங்க வேண்டும் என்ற முதன்மை நோக்கில் செயல்பட்டு வருகின்றன. பிறகு இராணுவத் துறையில் தனியாக இராணுவப் பள்ளிகள் தொடங்கப்பட்ட நிலையில் மத்திய அரசுப் பணியில் பணியாற்றும் அனைத்து ஊழியர்களின் குழந்தைகளுக்கும் கல்வியை அளித்து வருகிறது. இப்பள்ளிகள் 50 ஆண்டுகளுக்கு மேலாக செயல்பட்டு வருகின்றன.
# கேந்திரிய வித்யாலயா

## பாடத்திட்டம்

இந்தியா முழுவதும் ஒரே மாதிரியான பாடத்திட்டம் பின்பற்றப்படுகிறது. பொதுவான பாடத்திட்டம் மற்றும் கற்பித்தல் முறைகள் பின்பற்றப்படுவதால் மத்திய அரசு ஊழியர்கள் பணியிடம் மாற்றம் பெறுகின்றபொழுது அவர்களின் குழந்தைகளின் கல்வித்தரம் பாதிப்படையா வண்ணம் அமைந்துள்ளது. இதனால் குழந்தைகளின் கல்வி உரிமை உறுதிசெய்யப்படுகிறது.
# கேந்திரிய வித்யாலயா

## நிர்வாகம்

கேந்திரிய வித்யாலயா சங்கதன்(அமைப்பு) என்கின்ற நடுவண் பள்ளி அமைப்பு புதுதில்லியை தலைமையிடமாகக் கொண்டு செயல்படுகிறது. இவ்வமைப்பு இப்பள்ளிகளின் செயல்பாட்டை கண்காணித்து வருகின்றது. இந்நிர்வாக அமைப்பின் தலைவர் மத்திய மனித வள மேம்பாட்டுத் துறையின் முதன்மை அமைச்சர் ஆவார். இதன் துணைத்தலைவர் மத்திய மனித வள மேம்பாட்டுத்துறையின் இணை அமைச்சர் ஆவார். இவ்வமைப்பின் ஆணையர் இதன் பணிகளை முன்னெடுத்துச் செல்கின்றார். மேலும், பல்வேறு துறைகளைச் சார்ந்தவர்கள், இதன் துணை ஆணையர்களாகச் செயல்பட்டு வருகின்றனர். பல்வேறு பிராந்தியங்களாகப் பிரிக்கப்பட்டு உதவி ஆணையர்கள் மற்றும் துணை ஆணையர்கள் தலைவராக செயலாற்றி வருகின்றனர். பள்ளி நிர்வாகத்திற்கு என்று தனியாக முதல்வர் நியமிக்கப்படுகிறார்.
# கேந்திரிய வித்யாலயா

## பள்ளிகள்

2016 மார்ச் மாத நிலவரப்படி 1128 கேந்திரிய வித்யாலயா பள்ளிகள் செயல்பட்டு வருகின்றன. இதில் 1125 பள்ளிகள் இந்தியாவிலும் காத்மாண்டு, மாஸ்கோ, டெக்ரான் போன்ற நாடுகளில் மூன்று பள்ளிகளும் செயல்பட்டு வருகின்றன.  
இப்பள்ளிகளில் 1,209,138 மாணவர்கள் பயின்று வருகின்றனர். 56,445 பணியாளர்கள் பணி புரிந்து வருகின்றனர். இப்பள்ளிகள் இந்தியாவில் 25 மண்டலமாக பிரிக்கப்பட்டு அமைந்துள்ளன.
# கேந்திரிய வித்யாலயா

## சிறப்புகள்

- பொதுவான பாடத்திட்டம் கொண்டு ஆங்கிலம் மற்றும் இந்தி ஆகிய இரு மொழிகளில் பயிற்றுவிக்கப்படுகிறது.  
- சமஸ்கிருதம் 6-ம் வகுப்பு முதல் 8-ம் வகுப்பு வரை கட்டாயப் பாடமாகவும், 9-ம் வகு்பபு முதல் 12ம் வகுப்பு வரை தேர்ந்தெடுக்கும் பாடமாகவும் அமைந்துள்ளது.  
- 2014-ஆம் ஆண்டு வரை 6-ம் வகுப்பு முதல் 8-ம் வகுப்ப வரை ஜெர்மன் மொழி கற்றுத் தரப்பட்டுள்ளது.  
- மாஸ்கோவில் உள்ள பள்ளியில் பயிலும் மாணவர்களுக்குப் பிரெஞ்சு அல்லது ரஷ்யா மொழி மூன்றாவது அல்லது இரண்டாவது மொழியாக கற்றுத் தரப்படுகிறது.  
- தாழ்த்தப்பட்ட மற்றும் பழங்குடியினர் மாணவர்களுக்குக் கல்விக் கட்டணங்கள் இல்லை. பிற மாணவர்களுக்குக் கல்வி கட்டணம் வசூலிக்கப்பட்டு பள்ளி வளர்ச்சி நிதியாக பயன்படுத்தப்படுகிறது.  
- குடும்பத்தில் ஒரே பெண் குழந்தை உள்ள நிலையில் அக்குழந்தைக்கு 6-ம் வகுப்பிலிருந்து கல்விக் கட்டணம் மற்றும் பள்ளி மேம்பாட்டு நிதி வாங்குவதிலிருந்து விலக்கு அளிக்கப்படுகிறது.
# கேந்திரிய வித்யாலயா

## இதனையும் காண்க

- நடுவண் இடைநிலைக் கல்வி வாரியம்
- ஜவஹர் நவோதயா வித்தியாலயம்
- மாதிரி பள்ளித் திட்டம்
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

**சென்னையில்** நடக்கும் தமிழ் விக்கிப்பீடியா பத்தாண்டுகள் நிறைவுக் கூடலில் கலந்துகொள்ள இயலாத, தமிழ் விக்கிப்பீடியாவின் பங்களிப்பாளர்களும், பயனீட்டாளர்களும், வாசகர்களும் தங்களின் வாழ்த்துகளை இங்கு தெரிவியுங்கள்; நன்றி!
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## பவுல் வழங்கும் வாழ்த்துப்பா

<poem>
ஆழ்கடலும் உயர்மலையும் விளைச்சல்நிறை வயல்வெளியும்
வீழ்புனலும் மலர்முகிழ்த்த பெருங்காவும் குயிலினமும்
தாழ்தெங்கின் தீம்பழங்கள் குலைவகையும் கொழிக்கின்ற
வாழ்வளிக்கும் தமிழகத்தின் கலைச்சேர்க்கைத் தொகுப்பெனவே
பாரெங்கும் பரவிநிற்கும் தமிழ்விக்கிப் பீடியாவின்
பேரோங்கி சீரோங்கி பெரும்புனலாய் பரவிடவே
ஈரைந்தாம் பிறப்பாண்டு நிறைவேறும் வேளையிலே
ஊரெல்லாம் உவகையுற உளமார வாழ்த்துதுமே!
</poem>
--பவுல்-Paul (பேச்சு) 05:58, 27 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## மணியன்

தமிழில் விக்கிப்பீடியா இயக்கம் தமிழ் மொழியில் உலகெங்குமிருந்து கலைச்செல்வங்களைக் கொணர்ந்து தமிழணங்கிற்கு அழகு சேர்த்துள்ளது என்ற தட்டையான நிலையையும் கடந்து கடந்த பத்தாண்டுகளில் சிறுதுளி பெருவெள்ளமாக அரசு ஆதரவின்றி தமிழை முன்னெடுத்துச் செல்லும் ஓர் இயக்கமாக, தமிழ் மொழியை சீர்படுத்தியும் பல கலைச்சொற்களை வடிவெடுத்தும் பிறமொழிச் சொற்களின் பயன்பாட்டை குறைத்தும் மொழிவளத்தைப் பெருக்கி உள்ளது. முறையானத் தமிழை எழுதியிராத பலருக்கு வழிகாட்டியாக அமைந்தது. என்னுடையதே இறுதிக் கூற்று என்ற நிலையிலிருந்து மற்றவர்களின் கூற்றுக்களையும் கேட்க வேண்டும்; யார் சரி என்பதை விட எது சரி என்பதே முக்கியம் போன்ற கோட்பாடுகளை தமிழகத்திற்கு அறிமுகப்படுத்தி வளர்த்தெடுத்துள்ளது. காப்புரிமை பற்றிய விழிப்புணர்வு இல்லாத இந்தியா போன்ற நாடுகளில் காப்புரிமை, உரிமைத் துறப்பு போன்ற பல கருத்தாக்கங்களுக்கு விழிப்புணர்வை வளர்த்துள்ளது. பல வரலாற்றிடங்களும் நிகழ்வுகளும் ஆவணப்படுத்தப் பட்டுள்ளன. நான் இங்கு பங்காற்றும் நான்கு+ ஆண்டுகளில் எனது தமிழும் சமூக விழிப்புணர்வும் மேம்பட்டுள்ளது. பத்தாம் ஆண்டு காணும் இந்நாளில் நான் எனது நன்றிகளை தெரிவித்துக் கொள்வதோடு இந்த இயக்கம் மேலும் பற்பல பங்களிப்பாளர்களைப் பெற்று விரைவாக இந்திய/மலேசிய மொழி விக்கிப்பீடியாக்களில் முதலிடம் காணவும் சீரும் சிறப்பும் பெறவும் உளமார வாழ்த்துகிறேன் !!
--மணியன் (பேச்சு) 12:39, 28 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## சிவகுரு

தமிழ் விக்கியின் பங்களிப்பாளர்கள் அனைவருக்கும் வாழ்த்துகள் !
--மா. செல்வசிவகுருநாதன் (பேச்சு) 10:59, 29 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## நந்தகுமார்

தமிழ் விக்கிப்பீடியா பத்தாண்டுகள் நிறைவடையும் இத்தருணத்தில், வரும் காலங்களில் மேம்பட்ட வண்ணம் பல துறைகளிலும் பெருமளவில் பங்களித்து தமிழ் விக்கியை வளர்ப்போம் என உறுதி ஏற்போம். நம் அனைவருக்கும் வாழ்த்துகள்!--நந்தகுமார் (பேச்சு) 11:59, 29 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## கலை

தமிழ் விக்கிப்பீடியா தனது பத்தாண்டை நிறைவு செய்தமையையிட்டு மகிழ்ச்சியும், மென்மேலும் பல வகைகளிலும் வளர்ச்சியடைய மனம் நிறைந்த வாழ்த்துக்களும்.--கலை (பேச்சு) 16:14, 29 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## தமிழ்க்குரிசில்

தமிழ் விக்கிப்பீடியா மென்மேலும் வளர்ச்சி கண்டு தமிழ் மொழியின் வளர்ச்சியில் பெரும்பங்காற்றும் என்பதில் ஐயமில்லை. வருகிற ஆண்டுகளில், பெருமளவிலான கல்வியாளர்களும், மாணவர்களும், நிரலாளர்களும், மொழிபெயர்ப்பாளர்களும், துறை வல்லுனர்களும் சிறப்பான அளவில் பங்களித்து, தமிழ் விக்கிப்பீடியாவினை முன்னெடுத்துச் செல்ல வேண்டும் என வாழ்த்துகிறேன். பத்தாண்டு வாழ்த்துகள் :) -தமிழ்க்குரிசில் (பேச்சு) 16:26, 29 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## செந்தி

தமிழ் விக்கிக்கு பிறந்த நாள் நல்வாழ்த்துகள்! பத்தாவது அகவையில் வீறு நடை போடத்தொடங்கியுள்ள தமிழ் விக்கிப்பீடியாவின் அனைத்துப் பங்களிப்பாளருக்கும் எனது உள்ளங்கனிந்த வாழ்த்துகள்! --செந்தி<small><sup><font color="red" size="">--ஃ உரையாடுக ஃ--</font></sup></small> 21:09, 29 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## கி. கார்த்திகேயன்

யாதொரு சுயநலமுமின்றி எல்லா விக்கியர்களும் ஒருங்கிணைந்து உருவாக்கி வளர்த்து இன்று 10வது பிறந்தநாள் காணும் தமிழ்விக்கிக்கும், உருவாக்கிய விக்கியர்களுக்கும் என் உளங்கனிந்த வாழ்த்துகள். --அன்புடன் கி. கார்த்திகேயன் (பேச்சு) 05:25, 30 செப்டம்பர் 2013 (UTC).
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## -பி.கண்ணன்சேகர்.

ஆலமரம் போல் விக்கிபீடியா பங்களிப்பாளர்கள், பயனர்கள் பெருக வாழ்த்துக்கள்!
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும்

## ஆ.தைனிஸ்

<poem>
நவீன உலகின் அறிவு களஞ்சியமாம்
கைக்குள் வாழும் உலக நூலகமாம்
தேடல் நாளும் விதைக்கும் வீரியமாம்
அறிவை செதுக்கி அறிவியல் புரட்சிக்கு
சிறப்பான வளர்ச்சிக்கு வித்திடும் விக்கியாம்
கன்னி தமிழ் கணிணி தமிழாய்
என்றுமே வாழ்ந்திட ஏற்றம் தரும்
விக்கி சேவை நாளும் உயர்க நன்மை தருக
</poem>
வாழ்த்துக்களுடன் பயனர்:Thainis
# நிலவிளக்கு

**நிலவிளக்கு** என்பது கேரளத்து வீடுகளிலும் வழிபாட்டிடங்களிலும் ஒளியேற்றப் பயன்படுத்தப்படும் விளக்காகும். இது தமிழ்நாட்டில் புழக்கத்தில் உள்ள குத்துவிளக்கை விட அளவில் பெரியது. வடிவில் வேறுபட்டது.  
மாடத்தில் வைக்கப்படும் மாடவிளக்கு, தொங்கவிடப்படும் சரவிளக்குகள் போலன்றி இது நிலத்தில் வைக்கப்படுவதால் நிலவிளக்கு எனப்பெயர் பெற்றது. கேரளம் மற்றும் தமிழ்நாட்டின் கன்னியாகுமரி மாவட்டத்தில் நிலவிளக்கு பயன்பாட்டில் உள்ளது. உரோமன் கத்தோலிக்க கிறித்தவர்கள் சிலுவை சின்னமுள்ள நிலவிளக்கைப் பயன்படுத்துவர்.
# முதன்மைத் தடுப்பரண்

அயனியாக்கும் பண்புடைய எக்சு காமா கதிர்கள் உயிருக்கு ஊறு விளைவிக்க வல்லன..அவ்வாறான கதிர்களிலிருச்து கதிரியல் துறையில் பணிபுரியும் பணியாளர்களையும் நோயாளிகளையும் பொதுமக்களையும் பாதுகாக்க வேண்டியதாக உள்ளது.கதிர்மூலத்திலிருந்து வெளிப்படும் கதிர்கள் முதன்மைக் கதிர்கள் என அறியப்படுகின்றன. நோயாளிகளிடமிருந்து அல்லது முதன்மைக் கதிர் பிற பொருட்களில் விழுந்து அப்பொருளிலிருந்து வெளிப்படும் கதிர்கள் துணைக்கதிர்கள் அல்லது இரண்டாந்தரக் கதிர்கள் எனப்படுகின்றன. **முதன்மைத் தடுப்பரண்** ( Primary barrier) என்பது கதிர்வீச்சு மூலத்திலிருந்து வெளிப்படும் கதிர்களைத் தடுத்து நிறுத்தப் பயன்படும் தடுப்புச் சுவர் அல்லது சேமிப்புக் கலங்களின் சுவரின் கன அளவாகும். தொலைக் கதிர்மருத்துவ துறையில்,முதன்மைக் கதிர்களைத் தடுக்க அறைச் சுவரின் கனம் ஒரு மீட்டரைவிடக் கூடுதலாக இருக்கிறது. இது கதிர் மூலத்ததின் வலிவைப் பொறுத்திருக்கிறது.இது முதன்மைத் தடுப்பரணாகும்.  
*'துணைக் காப்பரண்* (secondary barrier) நோயாளியிடமிருந்து வெளிப்படும் சிதறிய கதிர்களைத் தடுத்து நிறுத்தப் போதுமான கனமுடையதாக இருத்தல் வேண்டும். சிதறிய கதிர்களின் செறிவு, முதன்மைக் கதிரின் செறிவில் ஒரு விழுக்காட்டை விடவும் குறைவாகவே உள்ளது. எனவே துணைக் காப்பரணின் சுவர் கனம் குறைவாக இருந்தாலே போதுமானது.  
BARC-notes
# காஃபி குடும்பம்

Rubiaceae - *Ixora coccinea* |]]
**காஃபி குடும்பம் (தாவரவியல்)** என்பது (<small>இலத்தீன்</small>:**Rubiaceae**) பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 611 பேரினங்களும், அவற்றினுள் ஏறத்தாழ 13,100 இனங்களும் உள்ளன. பூக்கும் தாவரங்களில் உள்ள சிற்றினங்களின் எண்ணிக்கை அடிப்படையில், இது நான்காவது பெரிய குடும்பமாகும். பேரின எண்ணிக்கையினை வைத்துப் பார்க்கும் போது, ஐந்தாவது இடத்தினைப் பெறுகிறது. இலத்தீனிய சொல்லான 'ரூபர்' ( ruber), என்பதற்கு சிவப்பு என்று பொருள். அச்சொல்லும், ஒரு பூண்டு வகை செடியின்(madder) பெயரும் இணைந்து, இப்பெயர் தோன்றியது என்பர். 1789 ஆம் ஆண்டில், முதன் முதலாக, ஆன்டனி (Antoine Laurent de Jussieu) என்பவர், இக்குடும்பத்தின் விவரங்களை எடுத்துரைத்தார். அன்டார்டிகாக் கண்டத்தைத் தவிர, உலகின் பிற கண்டங்களில், இத்தாவரங்கள் காணப்படுகிறது. இக்குடும்பத்தில், உயிரியற் பல்வகைமை நிறைந்து காணப்படுகிறது. இக்குடும்பத் தாவரங்களுள் 76 பேரினங்களும், 274-க்கும் மேற்பட்ட சிற்றினங்களும் இந்தியாவில் உள்ளன.
# ஆன்மீகப் பயணத்தின் இனிய நினைவுப்பகிர்வு

**ஆன்மீகப் பயணத்தின் இனிய நினைவுப்பகிர்வு ** 30 கட்டுரைகளை உள்ளடக்கிய தொகுப்பு நூலாகும். இந்நூலில் இலங்கையிலும், இந்தியாவிலும் தான் தரிசித்த திருத்தலங்கள், திருத்தலங்களை நோக்கிய பயண அனுபவங்கள், அதையொட்டிய மனக்கருத்துக்கள், வாழ்க்கை வரலாறுகள் போன்றவற்றை நூலாசிரியர் இராஜேஸ்வரி பாலசுப்பிரமணியம் பதிந்துள்ளார்.
# ஆன்மீகப் பயணத்தின் இனிய நினைவுப்பகிர்வு

## நூலாசிரியர்

நூலாசிரியர் இராஜேஸ்வரி பாலசுப்பிரமணியம் ஆன்மீகத் துறையில் மிகுந்த ஆர்வம் உள்ளவர். ஆத்தியடி பருத்தித்துறையைப் பிறப்பிடமாகக் கொண்டவர். புலம் பெயர்ந்து அவுஸ்திரேலியாவில் வாழ்பவர். Tamil seniors social club, Mill park இல் முக்கிய உறுப்பினர்.
# ஆன்மீகப் பயணத்தின் இனிய நினைவுப்பகிர்வு

## வாழ்த்துரை

- பேராசிரியர் ஞானக்கமாரன் (கலைப்பீடாதிபதி, யாழ்ப்பாணப் பல்கலைக்கழகம்)
- இராமரத்தினம் வயிரமுத்து (வைத்தியகலாநிதி)
- வை. தனேஸ்வரன்
- ச. அருளேஸ்வரன் (தலைவர் - Tamil seniors social club, mill park)
- வீ. ஜீவகுமாரன் டென்மார்க்
# ஆன்மீகப் பயணத்தின் இனிய நினைவுப்பகிர்வு

## ஆசியுரை

- கவிஞர் இணுவை சக்திதாசன்
# ஆன்மீகப் பயணத்தின் இனிய நினைவுப்பகிர்வு

## உள்ளடக்கம்

- வீடு
- தென்னிந்திய யாத்திரை
- தரிசனம் வாழ்க்கையின் வரம்
- ஆருத்ரா தரிசனம்
- பஞ்சபூதத் தலங்கள்
- ஆறுபடை வீடுகள்
- தென்னாட்டின் பிரபல சுற்றுலாத் தலங்கள்
- திருப்பதி
- சிறிய தந்தையின் சமயத் தொண்டு
- புலம் பெயர்ந்த நாடுகளில் நம்மவர்கள்
- பேர்த் பாலமுருகன்
- ரஷ்ஷில் ராஜ ராஜேஸ்வரி
- காயத்திரீ யாகம்
- கேதார்நாத் பயணம்
- போரும் வாழ்வும் அமைதியும்
- வாரணாசிப் பயணம்
- கயிலைத் தரிசனம்
- திருவையாற்றில் கயிலாயம்
- தேவிபுரம்
- ஈழத்துக் கோயில்கள்
- கதிர்காமம்
- செல்வச்சந்நிதி
- ஆத்தியடி கோயில் மஹா கும்பாபிடேகம்
- முல்லைத்தீவு வற்றாப்பளை கண்ணகையம்மன் பொங்கள்
- சண்டிகா பரமேஸ்வரி
- நெல்லண்டை பத்திரகாளி கோயில்
- நல்லூர் கந்தசுவாமி கோயில்
- நயினா தீவு நாகபூசணியம்மன்
- நான் சந்தித்த பெரியவர்கள்
- 2011 தாயகம் ஒரு பார்வை
# ஜம்மு காஷ்மீர் சுற்றுலா

ஜம்மு காஷ்மீர் இந்தியாவின் வடகோடியில் இருக்கும் யூனியன் பிரதேசம் ஆகும். 17 ஆம் நூற்றாண்டில் முகலாய மன்னர் ஜகாங்கீர் காஷ்மீர் பள்ளத்தாக்கிற்கு வந்த போது , உலகில் சொர்க்கம் என்று ஒன்றும் எங்காவது இருக்குமானால் அது இதுதான் என தால் ஏரியில் இருக்கும் போது சொன்னாராம்.இது ஒரு முக்கியமான சுற்றுலாத்தலம். காஷ்மீர் , ஶ்ரீநகர் , குல்மார்க் , முகலாயர் தோட்டம் , பாகல்ஹாம் , ஜம்மு மற்றும் லடாக் ஆகியவை முக்கியமான இடங்கள். இவற்றில் சில இடங்களைப் பார்க்க வெளிநாட்டினர் இந்திய அரசிடம் அனுமதி பெற வேண்டும்.
# ஜம்மு காஷ்மீர் சுற்றுலா

## பகுதிகள்

- ஜம்மு - பெரும்பாலான மக்கள் இங்கேயே நின்று விடுகின்றனர். கோயில்களுக்கு பிரசித்தி பெற்ற இடம்.
- காஷ்மீர் பள்ளத்தாக்கு - இது பூமியின் சொர்க்கம் என சிலர் சொல்கின்றனர். நட்பான மக்கள் , அழகான தோட்டங்கள் , ஏரிகள் , அழகான நிலக்காட்சிகள் அடங்கிய பகுதி.
- லடாக்- இமயமலையின் அடிவாரப்பகுதி. மலையேறுபவர்கள் விரும்பும் இடம்.
# ஜம்மு காஷ்மீர் சுற்றுலா

## நகரங்கள்

- ஜம்மு-குளிர்காலத் தலைநகர்
- ஶ்ரீநகர்-கோடைகாலத் தலைநகர்
- குல்மார்க்
- காற்ரா
- லே
- பாகல்ஹாம்
- பாற்னிடாப்
- உதம்பூர்
- ஸேப் பாய்க்
# ஜம்மு காஷ்மீர் சுற்றுலா

## மொழி

காஷ்மீரின் அலுவல் மொழி உருது ஆகும்.ஆனால் இங்கு முக்கியமான மொழி காஷ்மீரி ஆகும்.பெரும்பாலானோர் பேசும் மொழியாக இந்தியும் இருக்கிறது.
# ஜம்மு காஷ்மீர் சுற்றுலா

## செல்லும் விதம்

**விமானம் மூலம்**  
ஜம்மு , ஶ்ரீநகர் மற்றும் லே அகிய பகுதிகளுக்கு இந்தியன் ஏர்லைன்ஸ் , கிங்ஃபிஷ்ஷர் ,இண்டிகோ ஏர்லைன்ஸ் மற்றும் ஸ்பைஸ் ஜெட் ஆகியவை சேவை வழங்குகின்றன.  
**தொடர்வண்டி மூலம்**  
உதம்பூரில் கடைசி தொடர்வண்டி நிலையம் அமைந்துள்ளது. இங்கிருந்து வாகனங்கள் மூலம் மேலே செல்லலாம்.  
**சாலை மூலம்**  
சாலை மூலமாக செல்பவர்கள் இரு வழிகளில் செல்லலாம் ஜம்மு வழியாக ஶ்ரீநகர் செல்வது அல்லது ஹிமாச்சலப்பிரதேசின் மணாலியிலிருந்து லே செல்வது.
# ஜம்மு காஷ்மீர் சுற்றுலா

## பார்க்க வேண்டிய முக்கியமான இடங்கள்

- குல்மார்க்
- ஸோன்மார்க்
- ரகுநாத் கோவில்
- பாஹூ கோட்டை
- முஃபாரக் மண்டி அரண்மனை
- பீர் பாபா
- சாடர் மலையேறுமிடம்
- வீர்நாக் முகலாயர் தோட்டம்
- ஶ்ரீநகர்
- தால் ஏரி
- மனஸபால் ஏரி
- ஷாலிமர் முகலாயர் தோட்டம்
- நிஷாந்த் முகலாயர் தோட்டம்
- சேஸ்மிஷாகி முகலாயர் தோட்டம்
- பாதம்வாரி தோட்டம்
- பாரி மஹால்
- சங்கராச்சாரியா கோவில்
- ஹரி ப்ரபாத் கோவில்
- கீர் பவானி கோவில்
- பாகல்ஹாம்
- பிடாப் பள்ளத்தாக்கு
- யுஸ்மார்க்
- அரு
- அமர்நாத் கோவில்
- வைஷ்னோ தேவி கோவில்
- பாற்னிடாப்
- பாதர்வாஹ்
- பூஞஜ்
- ஸனாஸார்
- புஞ்ஜ் பழைய கோட்டை
- பிம்கார்ஹ் கோட்டை
- ராம் நகர் கோட்டை
- லே
- நுப்ரா பள்ளத்தாக்கு
- ற்ஸோ மொரிரி ஏரி
- பங்கோங் ஏரி
- ஸான்ஸ்கார்
# முத்துப்பதிப்பகம்

**முத்துப்பதிப்பகம்** மதுரையில் இயங்கிய பதிப்பகம் ஆகும். மதுரை காமராசர் பல்கலைக் கழகத்தில் தமிழ்த்துறைத் தலைவராக இருந்த முனைவர் மு. சண்முகம்பிள்ளை என்னும் முத்துச்சண்முகன் இப்பதிப்பகத்தை தொடங்கினார். அவர் மகன் திருநாவுக்கரசு என்பவர் மேலாண்மையில் இப்பதிப்பகம் இயங்கியது. இருவரின் மறைவுக்குப் பின்னர், இப்பதிப்பகம் மூடப்பட்டது. தெ; பொ. மீ. சிந்தனைப் பள்ளியைச் சேர்ந்த தமிழாய்வுகளையும் புத்திலக்கியங்களையும் இப்பதிப்பகம் நூல்களாக வெளியிட்டது.
# முத்துப்பதிப்பகம்

## வெளியீடுகள்

| 01 | ஆய்வுக் கட்டுரை எழுதும் முறை | டாக்டர்.முத்துச்சண்முகன்
டாக்டர்.சு.வேங்கடராமன் | ஆய்வியல் |  |  |
| --- | --- | --- | --- | --- | --- |
| 02 | யாத்திரை அனுபவங்கள் சமர் | நீல. பத்மநாபன் | புதினங்களின் தொகுப்பு |  |  |
| 03 | இக்காலத்தமிழ் | டாக்டர் முத்துச்சண்முகன் | இலக்கணம் |  |  |
| 04 | சங்கத் தமிழ்ச் செய்யுட் கோவை | டாக்டர் நா. செயராமன் | கவிதை |  |  |
| 05 | காப்பியர்நெறி - சொல்லியல் | டாக்டர் தே. ஆண்டியப்பன் | இலக்கண ஆய்வு |  |  |
| 06 | சங்க இலக்கியத் தொகை | டாக்டர் இரா. மோகன் | கட்டுரை |  |  |
| 07 | குறவஞ்சி | டாக்டர் முத்துச்சண்முகன்
நிர்மலா மோகன் | ஆய்வு | முனைவர் பட்ட ஆய்வேடு |  |
| 08 | Collected Papers - Part 1 | Dr. M. Shanmugam Pillai | ஆய்வு |  |  |
| 09 | Tamil Studies - Future and Prospects | Dr. M. Shanmugam Pillai | ஆய்வு |  |  |
| 10 | த்வனி | லா. ச. ராமாமிர்தம் | புதினம் |  |  |
| 11 | தமிழ் இலக்கியக் கோட்பாடுகள் | டாக்டர் முத்துச்சண்முகன் | ஆய்வு |  |  |
| 12 | நாகம்மாவா? | நீல. பத்மநாபன் | சிறுகதைகள் |  |  |
| 13 | பரல்கள் 1 | ஆய்வாளர்கள் பலர் | ஆய்வுகள் | விற்பனை உரிமை |  |
| 14 | பரல்கள் 2 | ஆய்வாளர்கள் பலர் | ஆய்வுகள் | விற்பனை உரிமை |  |
| 15 | பரல்கள் 3 | ஆய்வாளர்கள் பலர் | ஆய்வுகள் | விற்பனை உரிமை |  |
| 16 | Collected Papers - Part 2 | Dr. M. Shanmugam Pillai | ஆய்வு |  |  |
| 17 | துறவு தந்த காப்பியம் | டாக்டர் முத்துச்சண்முகன் | ஆய்வு | சிலப்பதிகார ஆய்வு |  |
| 18 | பச்சைக் கனவு | லா. ச. ராமாமிருதம் | சிறுகதைகள் |  |  |
| 19 | 1979 அக்டோபர் | தமிழ்வழிக் கல்லூரிக் கல்வி | டாக்டர் முத்துச்சண்முகன்
வெ. சிவனுபாண்டியன் | ஆய்வு | ஆய்வியல் நிறைஞர் பட்ட ஆய்வேடு |
| 20 | தமிழில் குழந்தைப் பாடல்கள் | டாக்டர் முத்துச்சண்முகன்
வெ. கிருட்டிணசாமி | ஆய்வு | ஆய்வியல் நிறைஞர் பட்ட ஆய்வேடு |  |
| 21 | The Political Carrier of E. V. Ramasamy Naicker: A Study in The Politics of Tamil Nadu 1920 - 1949 | Dr. E. Sa. Viswanathan | முனைவர் பட்ட ஆய்வேடு |  |  |
| 22 | The Incarnation and other stories | Neela Padmanabhan | சிறுகதைகள் | மொழிபெயர்ப்பு |  |
| 23 | Short Stories of Putumaipittan - an Evaluation | Dr. A. Subramania Pillai | ஆய்வு |  |  |
| 24 |  |  |  |  |  |
| 25 | 1980 அக்டோபர் | இரட்டைக்காப்பியக் கிளைக்கதைகளும் துணைக்கதைகளும் | டாக்டர் முத்துச்சண்முகன்
இரா. பிரேமா | ஆய்வு |  |
# ராஜஸ்தானின் சுற்றுலா மையங்கள்

ராஜஸ்தான் இந்தியாவின் வடமேற்குப் பகுதியில் அமைந்துள்ள ஒரு மாநிலமாகும். இது உள்நாட்டு மற்றும் வெளிநாட்டு சுற்றுலாப் பயணிகளின் சுற்றுலா மையமாக விளங்குகிறது. இதன் பழங்காலக் கோட்டைகள், அரண்மனைகள், கலாச்சாரம் மற்றும் கலை ஆகியவை சுற்றுலாப் பயணிகளைக் கவருவதாக அமைந்துள்ளன.இந்தியாவிற்கு வரும் வெளிநாட்டுச் சுற்றுலாப் பயணிகளில் மூன்றில் ஒருவர் ராஜஸ்தானுக்குச் செல்கின்றனர். ராஜஸ்தானின் ஜெய்ப்பூர் , உதய்பூர் , பிகானீர் , ஜோத்பூர் மற்றும் ஜெய்சால்மர் ஆகிய சுற்றுலாப் பயணிகளின் விருப்பமான இடங்களாக உள்ளன. ராஜஸ்தானின் உள்ளூர் உற்பத்தியில் 8 சதவீதம் சுற்றுலாப் பயணிகளால் வர்த்தகம் செய்யப்படுகிறது. சுற்றுலா மூலம் உள்ளூர் வேலைவாய்ப்பு அதிகரிக்கிறது. கைவிடப்பட்ட பெரும்பாலான பழைய கோட்டைகள் சொகுசு விடுதிகளாக மாற்றப்பட்டுள்ளன.
# ராஜஸ்தானின் சுற்றுலா மையங்கள்

## முக்கியமான இடங்கள்

- அகோர்
- அஜ்மீர்
- பார்மர்
- பிகானீர்
- புண்டி
- ஜெய்ப்பூர்
- ஜெய்சால்மர்
- ஜோத்பூர்
- அபு மலை
- நாத்ட்வாரா
- புஷ்கர்
- ராணக்பூர்
- ரந்தம்போர்
- ஷிகாவதி
- உதய்பூர்
# நல்லாதனார்

**நல்லாதனார்** என்பவர் திரிகடுகம் என்ற உயிர் மருத்துவ நூலை ஆக்கியவர். ஆதனார் என்பது இவரது இயற்பெயர். ‘நல்’ என்பது அடைமொழி. காப்புச் செய்யுளில், பூவை வண்ணன் ஆகிய திருமால் உலகம் அளந்தது, குருந்தமரம் சாய்த்தது, மாயச் சகடம் உதைத்தது ஆகியவை பற்றிக் கூறியிருப்பதால் இவர் வைணவ சமயத்தவர் என்பது பெறப்படும். இவர் காலம் கி.பி. இரண்டாம் நூற்றாண்டு.  
காரம், கார்ப்பு (உறைப்பு) என்று பொருள்படும். கடுக்கும் பொருளாகிய சுக்கு, மிளகு, திப்பிலிகளுள் ஒன்றையோ அல்லது இம்மூன்றையுமோ கடுகம் என்பது உணர்த்தும். சுக்கு, மிளகு, திப்பிலி ஆகிய மூன்றையும் குறிக்கும்போது இது திரிகடுகம் என்று சொல்லப்பெறும். (பிங்கல நிகண்டு, 352)
# இந்திய பஞ்சாபில் சுற்றுலா

பொற்கோயில் பஞ்சாபிலுள்ள முதன்மையான சுற்றுலாத் தலங்களில் ஒன்றாகும்]]  
விலுள்ள மோத்திபாக் அரண்மனை]]  
பஞ்சாபு மாநிலம் தனது உணவு, பண்பாடு, வரலாறு, இசைக்காக புகழ்பெற்ற மாநிலமாகும். இந்த மாநிலத்தில் தொலைத்தொடர்பு வசதிகளும் போக்குவரத்தும் சிறப்பாக உள்ளது. பஞ்சாபின் முதன்மை நகரங்களாக அமிருதசரசு, ஜலந்தர், பட்டியாலா, பட்டான்கோட், லூதியானா உள்ளன. பஞ்சாபின் பொதுப் போக்குவரத்து சுற்றுலா மையங்களுக்கு எளிதில் செல்லும் விதத்தில் செயல்படுகிறது. பழங்கால அரண்மனைகள் , பழங்கால போர்க்களங்கள், ஆன்மீக ஸ்தலங்கள் ஆகியவை சுற்றுலாப் பயணிகளைக் கவருவதாய் அமைந்துள்ளது. இங்கு சீக்கியம், இந்து மற்றும் இஸ்லாமிய மதத்தவர் வசிக்கின்றனர். மெய்யான பஞ்சாபிப் பண்பாட்டை அறிய விரும்பும் சுற்றுலாப் பயணிகள் இம்மாநில சிற்றூர்களில் தங்கி அழகான இந்திய இல்லங்களையும் பண்ணைகளையும் கோயில்களையும் கண்டு களிக்கலாம். லோன்லி பிளானட்டின் 2008ஆம் ஆண்டு நீலப்பட்டியலில் பொற்கோவிலை உலகின் ஆன்மீகச் சுற்றுலாவிடங்களில் மிகச் சிறந்ததாகத் தேர்ந்தெடுத்துள்ளது. இங்கு நாளும் 100,000 சமயப் பயணிகளும் சுற்றுலாப் பயணிகளும் வருகை புரிகின்றனர். அமிருதசரசில் பல ஐந்து நட்சத்திர தங்குவிடுதிகள் உள்ளன.
# இந்திய பஞ்சாபில் சுற்றுலா

## வாகா எல்லை

**வாகா** (பஞ்சாபி (குர்முகி): ਵਾਹਗਾ, Hindi: वाघा, Urdu: واہگہ) என்ற சிற்றூர் பெரும் தலைநெடுஞ்சாலையில் இந்தியப் பஞ்சாபின் அமிருதசரசிற்கும் பாக்கித்தானியப் பஞ்சாபின் இலாகூருக்கும் இடையே பாக்கித்தானிற்கும் இந்தியாவிற்குமான எல்லையில் அமைந்துள்ளது. இங்கு சரக்குமாற்று முனையமும் தொடருந்து நிலையமும் உள்ளன.  
இலாகூரிலிருந்து 24 கி.மீ. (15 மை) தொலைவிலும் அமிருதசரசிலிருந்து 32 கி.மீ. (20 மை) தொலைவிலும் அமைந்துள்ளது. அண்மித்த இந்தியச் சிற்றூர் அட்டாரி 3கி.மீ. (1.9)மைல்களில் உள்ளது.  
இங்கு நடக்கும் விரிவான எல்லைச் சடங்கு சுற்றுலாப் பயணிகளை ஈர்க்கின்றது. கதிரவன் மறைவிற்கு இரண்டு மணி நேரம் முன்பாக ஒவ்வொருநாளும் எல்லை வாயிலில் உள்ள கொடிக்கம்பத்திலிருந்து அவரவர் நாட்டுத் தேசியக் கொடிகள் இறக்கப்படுகின்றன.
# இந்திய பஞ்சாபில் சுற்றுலா

## கோட்டைகள் மற்றும் அரண்மனைகள்

- அமிர்தசரஸ் தங்கக்கோவில்
- கோபிந்த்கார்க் கோட்டை
- ஃபாரிட்காட் கோட்டை
- க்யூலா முபாரக்
- பஹதுர்காக் கோட்டை
- ஆனந்த்பூர் ஷாகிப் கோட்டை
- ஃபில்லாவூர் கோட்டை
- ஷாபூர் காண்டி கோட்டை
- மகராஜா ரஜ்சித் சிங் கோடைகால அரண்மனை
- கேஷ்கார்க் கோட்டை
- பாயல் கோட்டை
# இந்திய பஞ்சாபில் சுற்றுலா

## முகலாயக் கட்டிடக்கலை

- ஆம் காஸ் பாஹ்
- சிராய் நூர்மஹால்
- தோரா முகல் சிராய்
- ஷாம்பு முகல் சிராய்
- சிராய் லஷ்கரி கான்
- காஷ் மினார்
# இந்திய பஞ்சாபில் சுற்றுலா

## ஆன்மீக ஸ்தலங்கள்

- அமிர்தசரஸ் தங்கக்கோவில்
- ஸ்ரீ பாவோலி ஷாகிப் கோயிண்ட்வால் குருத்வாரா
- காதுர் ஷாகிப்
- பாபா பாகாலா
- தேரா பாபா நானக்
- பீர் ஷாகிப் குருத்வாரா
- கிராட்பூர் ஷாகிப்
- பதேகார்க் ஷாகிப் குருத்வாரா
- ஜோதி ஸ்வரூப் குருத்வாரா
- தாகட் ஸ்ரீ கீஷ்கார்க் ஷாகிப்
- தாகட் ஸ்ரீ டாம்டமா ஷாகிப்
- துக் நிர்வாண் ஷாகிப் குருத்வாரா
- மெக்தியானா ஷாகிப்
- பரிவார் விச்சோரா
- ஸ்ரீ டான் டாரன் ஷாகிப் குருத்வாரா
- மஞ்சி ஷாகிப் குருத்வாரா
- கரம்சார் ராரா ஷாகிப் குருத்வாரா
- நெளலாகா ஷாகிப் குருத்வாரா
- அசால் ஷாகிப் குருத்வாரா
- காந்த் ஷாகிப் குருத்வாரா
- தேரா ஷாகிப் குருத்வாரா
# இந்திய பஞ்சாபில் சுற்றுலா

## கோயில்கள்

- தேவி தாலப் மந்திர்
- ராம் திராத் கோவில்
- துர்கையானா கோவில்
- காளி தேவி கோவில்
- அசலேஷ்வர் கோவில்
- காளி த்வாரா கோவில்
# இந்திய பஞ்சாபில் சுற்றுலா

## பூங்காக்கள்

- ஜாலியன்வாலாபாக்
- பன்சார் பூங்கா
- ஷாகீத் ஃபாஹட்
- ராம் பாஹ் பூங்கா
- ஷாலிமர் பூங்கா
- பாராடாரி பூங்கா
- போதி பாஹ் அரண்மனை
- ராக் பூங்கா
- ரோஜா பூங்கா
- ஷாந்திகுஞ்ஜ் பூங்கா
# நான்கு தண்டு இயங்கமைவு

**நான்கு தண்டு இயங்கமைவு** என்பது நான்கு இணைப்புகளைக் கொண்டது. இதில் ஓர் இணைப்பை நிலையாக வைப்பதன் மூலம், அதாவது அந்த இணைப்பில் எந்த ஓர் அசைவும் இல்லாதவாறு வடிவமைப்பதன் மூலம் வெவ்வேறு இயக்கங்களைப் பெறுவதாகும். மற்ற மூன்று இணைப்புகளும் வெவ்வேறான நகர்வுகளை வெவ்வேறான திசையில் நகரும் வண்ணம் அமைக்கபட்டிருக்கும். இதில் ஒன்று வணரியாகவும் (Crank) மற்றொன்று ஊசலாடியாகவும் (Oscillator) செயல்படும். இவ்விரண்டையும் இணைப்பதற்கு இணையி (Coupler) என்று பெயர். பொதுவாக சுழலி 360 பாகை உடையதாகவும், ஊசலாடி 0<sup>o</sup> முதல் 180<sup>o</sup> வரையில் அலைவு இயக்கத்தை கொடுக்கும் வகையிலும் வடிவமைக்கப்பட்டிருக்கும்.  
படத்தில் காட்டியுள்ளவாறு, A,B,C,D ஆகிய நான்கு புள்ளிகள் தண்டிற்கு மையப்புள்ளிகளாக அமைந்துள்ளன. இங்கு தண்டிற்கு இயக்கம் செலுத்தப்படும்போது, தண்டானது அதன் மையப்புள்ளியை பொறுத்து அசைவை ஏற்படுத்தும். இந்த இயக்கத்தினால் அதனுடன் தொடர்புடைய மற்றொரு தண்டும் அதன் இயக்கத்தை கடத்தும். இவ்வாறு இயக்கங்கள் கடத்தப்படுகின்றன.
# எருமை நாக்கு

இனம்</small>|]]
**எருமை நாக்கு, நாக்குமீன்** (விலங்கியல் பெயர்: *Psettodes erumei*) கடலில் வாழும் தட்டையான மீன் இனமாகும். இவை பெரும்பாலும், வெப்ப வலய, சமதட்ப வெப்ப வலயக் கடல்களில் வாழ்பவை ஆகும். சில இனங்கள் முகத்துவாரங்களிலும், ஆறுகளினுள்ளே சென்றும் வாழும் இயல்புடையவை ஆகும். இந்த மீன்கள் எப்போதும் ஒரே பக்கம் சேற்றில் பொருந்தியும், அதனுள் புதைந்தும் கிடக்கும் இயல்பைப் பெற்றுள்ளன.
# எருமை நாக்கு

## தனித்துவமான கண்ணமைப்பு

பொதுவாகத் தட்டையான மீன்களின் கண்கள் ஒரு பக்கத்துக்கு ஒன்றாக இருப்பதற்கு மாறாக எருமை நாக்கு மீனின் ஒரு கண் ஒரு பக்கத்திலும் மற்றொன்று மறுபக்கம் அமையாமல் முதுகின் நடுக்கோட்டிலும் அமைந்திருப்பது தனித்தன்மையானதாகும். இதற்குக் காரணம், இது சேற்றில் ஒருபக்கமாகப் படுத்து இருப்பதே காரணம் என்று கருதலாம் (ஆகவே கண் சேற்றில் பதிந்திருக்கும் பக்கம் இல்லாமல் இருக்கும்). பலவகைகளில் வலப்பக்க உடல் மேல் நோக்கியும், இடப்பக்கம் சேற்றில் பதிந்தும் இருக்கும். சிலவகை மீன்கள் மட்டும் இதற்கு மாறாக இருக்கும். ஒரே இனத்தில் சிலவற்றில் வலப்புறம் மேல் நோக்கியும், சிலவற்றில் இடப்புறம் மேல் நோக்கியும் இருக்கும் இயல்புடையதாக உள்ளன. எப்போதும் தரையில் படியும் பக்கம் நிறத்தால் வெளுத்தும், மேற்பக்கம் கருமையான வரிகளும், புள்ளிகளும் உள்ளதாகவும் இருக்கும். இம்மீன்கள் இருக்கும் சூழலுக்கு ஏற்றவாறு இவற்றின் நிறம் மாறும். இந்நிறமாற்றத்தால், இவை பிற விலங்கினங்களுக்குத் தென்படாமல் மறைந்திருக்கும்.